འགན་འཁུར་བ་དེས་དྲ་སྦྲེལ་ཁེ་ལས་ཀྱིས་དོ་དམ་གྱི་འགན་འཁྲི་གཙོ་བོ་དོན་འཁྱོལ་བྱས་ནས་ཞབས་ཞུའི་གཞི་ཁྱོན་དང་འཚམ་པའི་ཆེད་ལས་མི་སྣ་བཀོད་སྒྲིག་བྱས་ཏེ་དྲ་སྦྲེལ་སྤྱོད་མཁན་གྱིས་འདོན་སྤྲོད་བྱས་པའི་ཐོ་འགོད་ཨང་གྲངས་ཀྱི་མིང་དང་།མགོ་བརྙན།ངོ་སྤྲོད་ཆ་འཕྲིན་སོགས་ཀྱི་ཐོ་འགོད་ཆ་འཕྲིན་ལ་ཞིབ་དཔྱད་བྱས་ནས་ཁྲིམས་འགལ་དང་ཆ་འཕྲིན་ངན་པ་ཡོད་རིགས་ཐོ་འགོད་བྱ་རྒྱུ་མེད།ཁྲིམས་འགལ་དང་ཆ་འཕྲིན་ངན་པ་ཡོད་པའི་ཐོ་འགོད་ཨང་གྲངས་ལ་དུས་བཀག་སྒྱུར་བཅོས་དང་།གནས་སྐབས་བེད་སྤྱོད་བྱེད་མཚམས་འཇོག་པ།ཐོ་འགོད་མེད་པ་བཟོ་བ་སོགས་ཀྱི་བྱ་ཐབས་སྤྱོད་དགོས།དེ་དང་ཆབས་ཅིག་ཁེ་ལས་ཀྱིས་ད་དུང་སྤྱོད་མཁན་གྱི་ཆ་འཕྲིན་དང་སྤྱི་དམངས་མི་སྒེར་གྱི་གསང་བ་སྲུང་སྐྱོང་བྱས་ཏེ་ཐེར་འདོན་གོང་ཞུ་བདག་སྤྲོད་ཐག་གཅོད་ལམ་སྲོལ་འཛུགས་པ་དང་འཐུས་ཚང་དུ་བཏང་ནས་རང་རྟོགས་ངང་སྤྱི་ཚོགས་ཀྱི་ལྟ་སྐུལ་དང་ལེན་བྱེད་དགོས་ཞེས་ནན་བཤད་བྱས་པ་རེད།